Diari Oficial de la Generalitat Valenciana


Sumari del DOGV 6898, del 08-11-2012 (2012/9894)

Notificació de la sentència dictada en el procediment ordinari número 668/2008.
-------------------------------------------------------------------------------

### Dades del document

Número de DOGV
:   6898

Data del DOGV
:   08-11-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9894


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el procediment ordinari número 668/2008. [2012/9894]  
Assumpte civil 000668/2008  
Part demandant: Sarah Teresa Field.  
Part demandada: Karin Friedrich i Marcel Paul Friedrich.  
Sobre: ordinaris.  
En el juí esmentat s'ha dictat la, resolució que, literalment, és com es diu:  
«Sentència número 561/2011  
Jutge que la dicta: Mariano Carrió Penalva.  
Lloc: Torrevieja (Alacant).  
Data: 16 de desembre de 2011.  
Dispositiva  
Per mitjà d'esta sentència estime íntegrament la demanda pel procurador senyor Maseres Sánchez en nom i representació acreditada de Sarah Teresa Field contra Karin Friedrich i Marcel Paul Friedrich i en conseqüència declare que l'actora Sarah Teresa Field és la propietària de la finca urbana 2 sítia en la urbanització denominada Nueva Torrevieja, partit de la Loma, vivenda unifamiliar o bungalou de planta baixa i alta, té el seu accés pel carrer número dos, està distribuïda la planta baixa en estar-menjador, pati i cuina i la planta alta en dos dormitoris i un bany, amb una superfície construïda de seixanta-huit metres quadrats, més una zona enjardinada de quaranta metres quadrats, que confronta mirant al conjunt urbanístic des del carrer número tres, orientada a l'est de la urbanització: davant, bungalou número 1, esquerra bungalou número 4, darrere carrer número 2 de la urbanització, i dreta zona comuna destinada a aparcaments. Inscrita en el Registre de la Propietat de Torrevieja número 3, finca número 69.512, tom 2020, llibre 895, foli 210. Hui carrer Joven Pura número 146 de Torrevieja i condemne Karin Friedrich i Marcel Paul Friedrich, a elevar a document públic el contracte de compravenda privat subscrit el dia 28 de novembre de 1983 entre Megh Raj Sharma com a comprador i Werner Friedrich com a venedor i costes d'este juí.  
  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs s'interposarà per mitjà d'escrit presentat en este Jutjat en el termini de 20 dies hàbils comptadors des de l'endemà de la notificació, la part ha de depositar la quantitat de cinquanta euros (50 €) en el compte del Banesto número 411384427362287, i acreditar-ne la consignació. No s'admetrà a tràmit cap recurs que no tinga el dipòsit constituït.  
  
Esta és la meua sentència, que pronuncie, mane i firme».  
Per raó del desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, la secretària judicial Fabiola Alonso Velázquez, ha disposat publicar este edicte per a dur a efecte la diligència de notificació de la sentència als demandats Karin Friedrich i Marcel Paul Friedrich.  
  
Torrevieja, 31 de juliol de 2012.- El secretari judicial: Bernardo Soler Andrés.